L 326/8 Euroopan unionin virallinen lehti 13.12.2005 KOMISSION ASETUS (EY) N:o 2023/2005, annettu 12 päivänä joulukuuta 2005, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (!) ja erityisesti sen 27 artiklan 4 kohdan, sekä katsoo seuraavaa: (1) — Komission asetuksessa (EY) N:o 3199/93 (?) säädetään, että direktiivin 92/83/ETY 27 artiklan 1 kohdan a ala- kohdan mukaisesti alkoholin täydelliseen denaturointiin jäsenvaltioissa käytetyt denaturoimisaineet luetellaan mai- nitun asetuksen liitteessä. (2) — Direktiivin 92/83/ETY 27 artiklan 1 kohdan a alakohdan mukaan jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenval- tion määräysten mukaisesti, jos näistä määräyksistä on asianmukaisesti ilmoitettu ja ne on hyväksytty kyseisen artiklan 3 ja 4 kohdassa säädetyin edellytyksin. (3) — Latvia on ilmoittanut tehneensä denaturointiprosessiin numero 2 eräitä asetuksessa (EY) N:o 3199/93 sallittuja muutoksia. (4 — Komissio toimitti kyseisen ilmoituksen muille jäsenvalti- oille 25 päivänä maaliskuuta 2005. (5) — Ilmoitettuja määräyksiä ei ole vastustettu. (6) — Asetus (EY) N:o 3199/93 olisi sen vuoksi muutettava. (7) — Tässä asetuksessa säädetyt toimenpiteet ovat valmisteve- rokomitean lausunnon mukaiset, () EYVL L 316, 31.10.1992, s. 21. Direktiivi sellaisena kuin se on muutettuna vuoden 2003 liittymisasiakirjalla. (?) EYVL L 288, 23.11.1993, s. 12. Asetus sellaisena kuin se on viime- ksi muutettuna asetuksella (EY) N:o 1309/2005 (EUVL L 208, 11.8.2005, s. 12). ON ANTANUT TÄMÄN ASETUKSEN: 1 artikla Korvataan asetuksen (EY) N:o 3199/93 liitteeseen sisältyvä Lat- viaa koskeva kohta seuraavasti: ”Latvia Vähimmäismäärä 100 litraan alkoholia: 1) Seuraavien aineiden seos: — isopropyylalkoholia: 9 litraa — asetonia: 1 litra — metyleenisininen tai tymolisininen tai kristallivioletti: 0,4 grammaa; 2) Seuraavien aineiden seos: — metyylietyyliketoni: 2 litraa — metyyli-isobutyyliketoni: 3 litraa; 3) Seuraavien aineiden seos: — asetoni tai isopropyylalkoholi: 3 litraa — denatoniumbentsoaatti: 2 grammaa; 4) Etyyliasetaattia: 10 litraa. Vähimmäismäärä 100 litraan vedetöntä etyylialkoholia (enimmäismäärä vettä 0,5 prosenttia): 1) Bensiiniä tai maaöljyä vähintään 5 litraa ja enintään 7 litraa.” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.